Tidslinje i ambulansesaken (2007)

Dette er en **tidslinje over [[Ambulansesaken (2007)|ambulansesaken]]**.

## 2007
### 6. august 2007
* 17.05 Ali Farah blir slått ned.
* 17.07 Akuttmedisinsk kommunikasjonssentral mottar den første telefonen fra Farahs pårørende.
* 17.10 Politiet ankommer.
* 17.13 Ambulansen ankommer.
* 17.20 Ambulansesjåførene drar fra Sofienbergparken uten Ali Farah og politiet tilkaller større politibil for å frakte ham.
* 17.21 Farahs pårørende stopper en taxi.
* 17.26 Ali Farah ankommer legevakten i taxi.
* 19.13 Farah ankommer Ullevål sykehus.
* 23.00 Farah blir sedert og lagt i medisinsk koma.

### 8. august 2007
* Ali Farah har fått lungebetennelse.

### 9. august 2007
* Ullevål-direktør Tove Strand må møte hos Helse- og omsorgsdepartementet. En 23 år gammel mann fra Ghana pågripes, mistenkt for å ha slått ned Ali i parken.

### 10. august 2007
* Det blir konstatert at Farah har fått brudd på hjerneskallen.

### 11. august 2007
* Den pågrepne 23-åringen blir varetektsfengslet i to uker med brev- og besøksforbud. Han innrømmer å ha slått Ali.

### 13. august 2007
* Ambulansesjåfør Erik Schjenken blir suspendert.

### 14. august 2007
* Bjarne Håkon Hanssen, Sylvia Brustad og Heidi Grande Røys treffer flere innvandrerorganisasjoner for å drøfte tiltak mot diskriminering fra offentlige myndighetspersoner.

### 16. august 2007
* Ali våkner fra koma, og greier for første gang å snakke etter at han ble slått ned i Sofienbergparken.

### 29. august 2007
* Fylkeslege Petter Schou konkluderer med at ambulansesjåførene opptrådte diskriminerende og at ordbruken kunne forstås med rasistiske overtoner.

### 30. august 2007
* Tidligere lederskikkelse i nynazistiske Boot Boys, Ole Krogstad, bekrefter at den ene (ikke Erik Schjenken) av ambulansesjåførene har vært medlem i gruppen tidligere.

### 13. desember 2007
* Anmeldelsen mot de to polititjenestemennene blir henlagt som intet straffbart forhold.

### 20. desember 2007
* Alis samboer Mari Kohinoor Nordberg blir kåret til «Årets nordmann» av tidsskriftet Ny Tid.

## 2008

### 4. mars 2008
* Bildet fra Sofienbergparken av Ali Farah &ndash; «Forlatt av ambulansen» &ndash; blir kåret til årets nyhetsbilde 2007. Bildet er tatt av frilansfotograf Caroline Drefvelin.

### 27. mars 2008
* Likestillings- og diskrimineringsombudet slår fast at ambulansesjåførene opptrådte diskriminerende overfor Ali Farah.

### 8. april 2008
* Erik Schjenken, en av sjåførene står frem med fullt navn i et leserinnlegg i Aftenposten der han for første gang offentlig presenterer sin versjon av hva som hendte og ber Ali Farah stoppe jakten på ham og hans kollega.

### 11. april 2008
* Det amerikanske utenriksdepartementet gir ut en rapport som omhandler menneskerettighetssituasjonen i Norge og Ali Farah-saken blir sammen med Eugene Obiora-saken trukket fram som eksempler på rasisme.

### 23. april 2008
* Statens helsetilsyn gir de to ambulansesjåførene advarsel etter helsepersonelloven for å ha brutt loven på to punkter (plikt til å yte forsvarlig helsehjelp og til omsorgsfull hjelp), men finner ikke holdepunkter for rasisme.

### 2. mai 2008
* Ambulansesjåførene får 6000 kroner i forelegg hver for utilbørlig oppførsel.

### 12. juni 2008
* I forbindelse med rettssaken mot 23-åringen innrømmer Ali Farah å ha røyket hasj to dager før angrepet skjeddet i Sofienbergparken.

### 18. juni 2008
* 23-åringen som slo ned Ali Farah blir dømt til ett år og fem måneders fengsel. Dommen blir anket på stedet.

### 3. oktober 2008
* A-magasinet publiserer et ikke tidligere publisert bilde av en stående Ali Farah mens ambulansen forlater stedet og Erik Schjenken er intervjuet.

### 9. oktober 2008
* Erik Schjenken nekter å vedta forelegget. Tidligere har den andre sjåføren vedtatt forelegget.
* Ali Farah skriver kronikk i Ny Tid med kraftige angrep på Erik Schjenken.

### 31. oktober 2008
* Erik Schjenken varsler arbeidsrettssak mot Ullevål sykehus.

### 4. desember 2008
* Retten slår fast at Ambulansesjåføren Erik Schjenken ikke gjorde noe straffbart da han ikke tok med seg Ali Farah som ble slått ned i Sofienbergparken i Oslo i fjor høst.
* Ali Farah sier han tilgir Erik Schjenken.

### 10. desember 2008
* Erik Schjenken klager inn fire statsråder til sivilombudsmannen for å ha stemplet ham som rasist. De fire er Kristin Halvorsen, Bjarne Håkon Hanssen, Sylvia Brustad og Manuela Ramin Osmundsen. I tillegg klager han inn KrF-leder Dagfinn Høybråten.

## 2009

### 27. februar 2009
* Likestillings- og diskrimineringsnemnda omgjør vedtaket til Likestillings- og diskrimineringsombudet. De slår fast at ambulansesjåførene ikke opptrådte rasistisk eller diskriminerende.

### 2. mars 2009
* Erik Schjenken gir ut bok om saken: *Jeg er ingen rasist*

### 9. mars 2009
* Ambulansesjåfør Espen Smith klager inn Kristin Halvorsen til Sivilombudsmannen. Han gir Halvorsen skylden for at sønnene hans har fått mén og den ene må gå til psykoterapi.

### 10. mars 2009
*Erik Schjenken ble tildelt kr. 100&nbsp;000 fra Medieofferfondet. Fondet som er opprettet av investor Øystein Stray Spetalen, mente ingen andre hadde blitt så urimelig behandlet i mediene i 2008 som Schjenken.
*Espen Smith, den andre ambulansesjåføren, står for første gang fram med navn og bilde i Se og Hør.

### 16. mars 2009
*Espen Smith avviser at han noen gang var medlem av nynazistiske Boot boys.

### 18. mars 2009
*Sivilombudsmannen avslutter behandlingen av saken. Ombudsmannen skriver at han "er kommet til at det er vanskelig å rette kritikk på rettslig grunnlag mot de statsrådene som uttalte seg til media. Det vil være mest i samsvar med ytringsfrihetens idé – i lys av det som har skjedd i ettertid – å overlate til de statsråder som du har klaget på å trekke de konsekvenser som de i tilfelle måtte finne riktig".

### 28. april 2009
*Riksadvokaten overprøver Spesialenheten for politisaker og frafaller boten som Espen Smith vedtok.

### 8. mai 2009
* Aftenposten-journalistene Kjetil S. Østli og Astrid Hexeberg tildeles Schibsted Journalism Award for saken om hvordan ambulansesjåfør Erik Schjenken ifølge Aftenposten feilaktig ble stemplet som rasist.

## 2011

### 31. mai 2011
* Dagbladet dømt i Oslo tingrett til å betale Erik Schjenken én million kroner i oppreisning og til å dekke Schjenkens advokatutgifter med 1.044.578.

## Referanser